
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA


,,În slujba oamenilor”


 Nr. 
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE

Secțiunea 1 
Titlul proiectului de hotărâre
Proiect de hotărâre cu privire la aprobarea Planului local de măsuri al municipiului Timișoara pentru integrarea minorității rome aferent anului 2020
Secțiunea a 2 - a 
Motivul emiterii proiectului de hotărâre

1. Descrierea situației actuale: 
Conform Hotărârii Consiliului Local al Municipiului Timişoara nr. 458/21.11.2017 a fost constituit Grupul de Lucru Local (GLL) la nivelul Municipiului Timișoara pentru incluziunea cetățenilor români aparținând minorității romilor și s-a aprobat regulamentul de organizare și funcționare al acestuia.

Având în vedere atribuţiile Direcţiei de Asistenţă Socială a Municipiului Timişoara şi prevederile Regulamentului de organizare şi funcţionare al GLL, în data de 22.10.2019 s-au transmis  adrese oficiale către toţi membrii grupului în vederea elaborării de propuneri de acţiuni pentru Planul local de măsuri pentru Muncipiul Timişoara pentru integrarea minorității rome aferent anului 2020. De asemenea,s-a solicitat membrilor, ca la stabilirea activităţilor instituţiei/organizaţiei pe care o reprezintă, să aibă în vedere Planul de măsuri sectoriale cuprinse in Anexa 1 la Hotărârea Guvernului nr. 18/2015. 
La elaborarea planului s-au avut în vedere şi propunerile Grupului de Iniţiativă Locală al minorităţii rome (GIL) stabilindu-se activităţi pentru următoarele domenii de intervenţie: educaţie, ocuparea forţei de muncă, sănătate, locuire şi mică infrastructură, cultură şi infrastrucutră şi servicii sociale (cu subdomeniile protecţia copilului, justiţie şi ordine publică, adminstraţie şi dezvoltare comunitară).
2. Schimbări preconizate și rezultate așteptate:
Luând în considerare cele menţionate şi ţinând cont de prevederile pct.11.2, lit.b), (V) conform cărora „Planul  de acţiune va fi asumat de către Consiliul Local prin hotărâre” din Hotărârea Guvernului nr. 18 / 2015, propunem aprobarea proiectului de hotărâre cu privire la aprobarea Planului local de măsuri al municipiului Timișoara pentru integrarea minorității rome aferent anului 2020.
3. Alte informații: nu este cazul.
4. Concluzii:
 Pentru considerentele prezentate mai sus, propunem aprobarea:

- Planului local de măsuri pentru Municipiul Timişoara pentru integrarea minorității rome aferent anului 2020, conform anexei 1;
- Grupului de lucru local la nivelul municipiului Timișoara pentru incluziunea cetățenilor români aparținând minorității romilor conform anexei 2

